NARIADENIE RADY (ES) č. 1691/2004
z 24. septembra 2004,
ktorým sa mení a dopĺňa nariadenie (ES) č. 2287/2003 pokiaľ ide o rybárske príležitosti vo vodách Grónska
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), najmä na jeho článok 20,
keďže:
(1)
V nariadení Rady (ES) č. 1245/2004 z 28. júna 2004 o uzavretí protokolu, ktorým sa upravuje štvrtý protokol, ktorým sa ustanovujú podmienky súvisiace s rybolovom, uvedené v Dohode o rybárskych oblastiach medzi Európskym hospodárskym spoločenstvom na jednej strane a vládou Dánska a miestnou štátnou správou Grónska na strane druhej (2), sa ustanovujú možnosti rybolovu pre spoločenstvo v grónskych vodách. Mali by sa prijať potrebné opatrenia na implementáciu výsledkov tejto dohody.
(2)
Nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách spoločenstva a pre plavidlá spoločenstva vo vodách, v ktorých sa vyžaduje obmedzovanie úlovkov (3) by sa preto malo zmeniť a doplniť,
PRIJALA TOTO NARIADENIE:
Článok 1
Príloha I C k nariadeniu (ES) č. 2287/2003 sa mení a dopĺňa podľa prílohy k tomuto nariadeniu.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 24. septembra 2004